Brandslagoffer Sean: Ma huil trane van blydskap | Maroela Media
Amoré Jooste, familiewoordvoerder, het Saterdag gesê Sean (16) is nie meer aan 'n ventilator gekoppel nie. "Hy praat en eet jogurt. Mé-Lissa sal binnekort by hom gaan kuier. Hy het haar gebel en gesê: 'Hallo, Mamma'. Sy het trane van blydskap gehuil. Ons dien 'n almagtige God en alle eer aan hom. Dit is 'n groot verbetering."
Jooste het Vrydag gesê Sean is nie meer onder verdowing nie. "Sy oë is oop en hy reageer op ons vrae deur sy kop te knik. Hulle beheer sy pyn. Sy plastiese chirurg sal ons laat weet wanneer Sean weer teater toe moet gaan. Sy gesig, hande en 'n gedeelte van sy linkerarm is nou oop."
Smith het vroeër gesê dit breek haar om haar seun in die hospitaal te sien lê. "Ek mis jou klipharde lag, jou voetstappe op pad na my kamer toe, ons selfies, ons koffietydjies. Ek sal enige tyd jou pyn oorvat. Ek is so dankbaar dat jy my kind en my hero fighter is. Love you, boertjie."
Hy is na die Unitas-hospitaal in Centurion geneem waar die hospitaal hom op hul onkoste behandel het voor hy na die Dr. George Mukari-hospitaal oorgeplaas is toe daar 'n plek oopgegaan het. Daar is egter nie 'n brandsorgeenheid by dié hospitaal nie en dus is daar geld ingesamel om hom na 'n private hospitaal oor te plaas. Hy is later na die Milpark-hospitaal in Johannesburg oorgeplaas.
Aaaa…..dis wonderlike nuus! Sterkte Sean en Mamma! Hoop hy sal een van die dae weer sy ou self wees.
Jare gelede het n vriend van ons ook so n brand opgedoen. Daar was niemand naby hom nie. Sy T-hemo wat hy aangehad het het ook petrol opgekry en toe veroorsaak statiese elektriesiteit dat dit spontaan aan die brand slaan. Gelukkig het hy teenwoordigheid van gees behou en sy hemp uitgepluk. Hy het nog steeds sy arms,hande en bors verbrand. So bly die seun begin herstel. Ons sal bly bid vir algehele herstel. Dis n moeilike tyd wat voorlê.